钦定古今图书集成/理学汇编/学行典/第238卷 > 谢敷经
## 钦定古今图书集成/理学汇编/学行典/第238卷 > 谢敷经

按《临海县志》：“谢敷经，字子畅，上蔡先生裔孙。师事朱
晦庵，登乾道八年进士，授信州永丰尉，为赵忠定所
知。忠定南迁以没，经淡然无复仕宦意，家贫无以为
给，易妻奁资，买斥卤弃地，垦成陇亩，力耕以食。效范
文正立义田以赡其兄弟及族人，又买官山以葬无
归者。著家仪以诏子姓。及没，二子郓邮以孝友闻。”